Príloha č. 7


	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Predložený návrh zákona predpokladá zmenu existujúcej služby verejnej správy v oblasti vyhotovovania preukazov fyzickým osobám s ťažkým zdravotným postihnutím. Namiesto v súčasnosti platných preukazov fyzickej osoby s ťažkým zdravotným postihnutím, preukazov fyzickej osoby s ťažkým zdravotným postihnutím so sprievodcom a parkovacích preukazov pre fyzickú osobu so zdravotným postihnutím sa bude vyhotovovať európsky preukaz osoby so zdravotným postihnutím, európsky preukaz osoby so zdravotným postihnutím so sprievodcom a európsky parkovací preukaz pre osoby so zdravotným postihnutím. Nedochádza k vytvoreniu novej služby verejnej správy, ale k úprave existujúcej služby a jej procesov v súlade s požiadavkami práva Európskej únie.

	

	Nová služba (konkretizujte a popíšte)

	Nie

	7.1.2 Špecifikácia služby verejnej správy, ktorá je dotknutá návrhom

	Názov služby 

	Vyhotovovanie európskeho preukazu osoby so zdravotným postihnutím, európskeho preukazu osoby so zdravotným postihnutím so sprievodcom a európskeho parkovacieho preukazu pre osoby so zdravotným postihnutím 

	Platná právna úprava, na základe ktorej je služba poskytovaná (ak ide o zmenu existujúcej služby)

	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov

	Subjekt, ktorý je na základe platnej právnej úpravy oprávnený službu poskytovať 

	Úrady práce, sociálnych vecí a rodiny

	7.1.3 O aký vplyv na službu verejnej správy ide? 

	Priamy vplyv (popíšte) 

	Zjednodušené uznávanie statusu osoby so zdravotným postihnutím a uplatňovanie výhod vyplývajúcich z európskeho preukazu osoby so zdravotným postihnutím a európskeho parkovacieho preukazu pre osoby so zdravotným postihnutím vo všetkých členských štátoch Európskej únie, zlepšenie dostupnosti a prehľadnosti informácií o osobitných podmienkach alebo preferenčnom zaobchádzaní pre držiteľov európskych preukazov, podpora cezhraničnej mobility a cestovného ruchu osôb so zdravotným postihnutím v rámci členských štátov Európskej únie.

	Nepriamy vplyv (popíšte) 

	Úprava informačných systémov a interných procesov úradov práce, sociálnych vecí a rodiny, zjednodušenie využívania služby pre fyzické osoby so zdravotným postihnutím. 

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	Neidentifikované. 

	Zvýšenie priamych finančných nákladov

	Neidentifikované. Vyhotovenie európskeho preukazu osoby so zdravotným postihnutím a európskeho parkovacieho preukazu pre osoby so zdravotným postihnutím bude bezplatné aj po nadobudnutí účinnosti návrhu zákona.

	Zníženie nepriamych finančných nákladov

	Neidentifikované. 

	Zvýšenie nepriamych finančných nákladov

	Neidentifikované. 

	7.2.2 Časový vplyv 

	Zvýšenie času vybavenia požiadavky (popíšte)

	V tomto štádiu neidentifikované.

	Zníženie času  vybavenia požiadavky (popíšte)

	V tomto štádiu neidentifikované.

	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Fyzické osoby s ťažkým zdravotným postihnutím a fyzické osoby s ťažkým zdravotným postihnutím, ktoré spĺňajú podmienky pre vyhotovenie parkovacieho preukazu
Štatistické údaje:

Počet preukazov v roku 2025 (celkovo):

Preukaz FO s ŤZP: 194 997

Preukaz FO s ŤZP so sprievodom: 171 393

Priemerný mesačný nárast počtu nových preukazov:

Preukaz FO s ŤZP: 1 091

Preukaz FO s ŤZP so sprievodcom: 1 296

Počet parkovacích preukazov v roku 2025 (celkovo): 155 198

Priemerný mesačný nárast počtu nových parkovacích preukazov: 1 296

	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	Za účelom vyhotovenia európskeho preukazu osoby so zdravotným postihnutím a európskeho preukazu osoby so zdravotným postihnutím so sprievodcom bude potrebné nasnímanie podoby tváre (na úrade práce, sociálnych vecí a rodiny) 

	Zanikajúce povinnosti (identifikujte)

	Predkladanie fotografie fyzickej osoby s ťažkým zdravotným postihnutím (bude potrebné nesnímať podobu tváre na úrade práce, sociálnych vecí a rodiny)

	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	Ústredie práce, sociálnych vecí a rodiny
Úrady práce, sociálnych vecí a rodiny

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	Úprava informačných systémov a rozšírenie okruhu spracúvaných údajov, zabezpečenie nasnímania podoby tváre fyzickej osoby s ťažkým zdravotným postihnutím, poskytovanie informácií ministerstvu v prípade zneužívania európskeho preukazu alebo európskeho parkovacieho preukazu vydaného iným členským štátom Európskej únie na území Slovenskej republiky

	Zanikajúce povinnosti (identifikujte)

	V súčasnosti neidentifikované.

